Euskararen eguneko egitaraua eta Idazlaguna programa

Euskarak 365 egun lemapean Bergarako Udalak hainbat ekitaldi antolatu ditu euskararen egunaren aurreko astean eta egunean bertan, abenduaren 3an.

Guztien artean nabarmenena da **Idazlaguna** programa, Bergarako **hizkuntza paisaia euskalduntzea** helburu duena. Denda, jatetxe, taberna eta abarreko hizkuntza paisaia euskalduntzea bultzatzen du.

Bedelkarreko bazkideei aurkeztu zaie proiektu hau eta, gehiengoak, oso ondo hartu du, dagoeneko **127 komertzio** agertu dira bertan **parte hartzeko** prest.

Egitarauarekin guztiz bat egonik ere, hainbat merkatarik, gaitasun falta adieraziz, hizkuntza egoki erabiltzeko laguntza eskatu dute, eta horretarako hizkuntza ondo menperatzen duten **boluntario sare handi bat** lortzea nahi da. **Idazlaguna** deitzen diegu boluntario hauei.

**Boluntario kanpaina** hasi denetik **55 pertsonek** eman dute izena. Erronka 100 idazlagun lortzea da**, idazlagun izatea nahi izanez gero eman izena hemen klik eginda.**

Idazlaguna egitasmoa, abenduaren 3an, euskararen egunean, aurkeztuko da.

Kiroldegiak ere parte hartu nahi du Euskararen egunaren inguruko egitasmoan, **Agorrosingo ikastaroetan musika euskaraz** eskeiniaz aste osoan. Horretarako, 250 euskal abestiz osatutako musika bilduma ekoiztu du.

Egitarau honen barruan, Dabid Anautek **“Euskararen kate hautsiak” liburua** aurkeztu du. Azaroaren 28an, ostiralean, 22:00ean **“Euskadun berrien kluba” antzerkia** egongo da Zabalotegi aretoan. Ondoren, 22:30ean, **Bergarako bertso-txapelketa** **nagusia** ospatuko da Arrano Tabernan, Koplabarik bertso eskolak antolatuta.

Azaroaren 29an, larunbatean, Agorrosinen, **Ur Jolasak** izango dira 16:30etik 18:00era eta 18:15ean **Txokolatada** egongo da, ondoren 19:00tik 20:30era **DJ festa** eta tailerrak.

Ikus programa osoa